Ilie Bolojan, despre concedieri la Senat: Din 5 vor rămâne 2. Nu te deranjează să iei un salariu stând, sau fără să vii la serviciu?
Ilie Bolojan a explicat duminică seara, în exclusivitate la Digi24, modul în care vor fi făcute restructurările la Senat. Acesta a spus că se vor da concursuri și, spre exemplu, în aparatul de lucru al unei comisii, din cinci angajați vor rămâne doi. Președintele Senatului se întreabă retoric cum de unii nu sunt deranjați că iau un salariu fără sa facă nimic, ori chiar să nu vină la serviciu, în timp ce în sectorul privat „sunt oameni care trag din greu de dimineață până seara”.